.it
.it – interneto šalies kodo aukščiausio lygio domenas (ccTLD) Italijos interneto domenų vardų sistemoje. Jį administruoja IT-NIC. Domenas įsigaliojo 1987 m. gruodžio 23 d. Registruotis gali organizacijos ir pilnamečiai asmenys, kurie yra Europos ekonominės erdvės (EEE), Vatikano valstybės, San Marino Respublikos ir Šveicarijos Konfederacijos šalių piliečiai arba gyventojai (arba jose yra organizacijos būstinė). Nuo 2012 m. liepos 11 d. .it taip pat palaiko internacionalizuotus domenų vardus.